Document ID: 32001R2106

Uredba Komisije (ES) št. 2106/2001
z dne 26. oktobra 2001
o opustitvi in odprtju tarifnih kvot, ki se uporabljajo pri uvozu nekaterih predelanih kmetijskih proizvodov s poreklom iz Latvije v Evropsko skupnost, in o spremembi Uredbe (ES) št. 1477/2000
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o določanju trgovinskih režimov, ki se uporabljajo za nekatero blago, pridobljeno s predelavo kmetijskih proizvodov [1], kakor je spremenjena z Uredbo (ES) št. 2580/2000 [2], in zlasti člena 7(2) Uredbe,
ob upoštevanju Protokola 2 k Sporazumu o pridružitvenem članstvu med Evropskimi skupnostmi in njihovimi državami članicami, ki delujejo v okviru Evropske unije, na eni strani ter Republiko Latvijo na drugi strani [3], in zlasti členov 1 in 2 Protokola,
ob upoštevanju naslednjega:
(1) Uredba Komisije (ES) št. 2906/2000 [4] je za leto 2001 odprla tarifne kvote, ki se uporabljajo pri uvozu proizvodov s poreklom iz Latvije v Skupnost.
(2) Uredba Komisije (ES) št. 1477/2000 [5], kakor je spremenjena z Uredbo (ES) št. 1700/2001 [6], določa znižane kmetijske komponente in dodatne dajatve, ki se od 1. julija 2000 uporabljajo za uvoz blaga, zajetega z Uredbo (ES) št. 3448/93 v okviru Evropskih sporazumov, v Skupnost.
(3) Sklep št. 7/2001 Pridružitvenega sveta EU-Latvija z dne 2. oktobra 2001 je spremenil Protokol 2 k Evropskemu sporazumu. Navedeni sklep spreminja obseg tarifnih kvot in sistem za izračun znižanih kmetijskih komponent ter dodatnih dajatev. Sklep začne veljati 1. decembra 2001.
(4) Primerno je opustiti uporabo kvot, ki jih je odprla Uredba (ES) št. 2906/2000, in odpreti nove letne kvote, predvidene s Prilogo I k Protokolu 2. Ker te letne kvote ne morejo biti odprte pred 1. decembrom 2001, jih je za leto 2001 primerno zmanjšati sorazmerno z že preteklim obdobjem. Hkrati je primerno odpraviti znižane kmetijske komponente in dodatne dajatve, določene z Uredbo (ES) št. 1477/2000.
(5) Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92o določitvi carinskega kodeksa Skupnosti [7], nazadnje spremenjena z Uredbo (ES) št. 993/2001 [8], kodificira upravljanje tarifnih kvot, ki se bodo uporabljale v kronološkem vrstnem redu glede na datum sprejetja deklaracij za sprostitev v prosti promet.
(6) Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja glede trgovine s predelanimi kmetijskimi proizvodi, ki niso navedeni v Prilogi I -
SPREJELA NASLEDNJO UREDBO:
Člen 1
Uporaba tarifnih kvot, odprtih s Prilogo III k Uredbi (ES) št. 2906/2000, se opusti 1. decembra 2001.
Tarifne kvote Skupnosti za blago s poreklom iz Latvije, določene v Prilogi k tej uredbi, se odprejo vsako leto od 1. januarja do 31. decembra. Za leto 2001 se odprejo od 1. do 31. decembra 2001.
Člen 2
V Uredbi (ES) št. 1477/2000 se črtajo člen 2, osmi odstavek, ter prilogi XVII in XVIII.
Člen 3
Tarifne kvote Skupnosti iz člena 1 upravlja Komisija skladno z določbami členov 308a do 308c Uredbe (EGS) št. 2454/93.
Člen 4
Ta uredba začne veljati na dan objave v Uradnem listu Evropskih skupnosti.
Uporabljati se začne 1. decembra 2001.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. oktobra 2001

Labels: 3
18
6